cyanic-selkie/wikianc huggingface dataset:
ঘোষ দন্তৌষ্ঠ্য নাসিক্যধ্বনি
ঘোষ দন্তৌষ্ঠ্য নাসিক্যধ্বনি বা ঘোষ দন্তৌষ্ঠ্য নাসিক্য ব্যঞ্জনধ্বনি এক ধরনের ব্যঞ্জনধ্বনি। এই ব্যঞ্জনধ্বনিটি বিশ্বের অনেকগুলো কথ্য ভাষায় স্বনিম হিসাবে ব্যবহার করা হয়। আন্তর্জাতিক ধ্বনিমূলক বর্ণমালায় এই ধ্বনির প্রতীক হল , অর্থাৎ m বর্ণটির ডানদিকের পা'টি নিচে নেমে ভিতর দিকে প্রসারিত হয়েছে। এছাড়াও মাঝেমধ্যে এই ধ্বনিটি আধ্ববতে m বর্ণটির সাথে দন্ত্য ধ্বনি চিহ্ন ব্যবহার করে নির্দেশ করা হয়: ⟨m̪⟩। বাংলা লিপিতে এই ধ্বনির জন্য কোনও বিশেষ বর্ণ নেই।
ডেনমার্ক–ফিলিপাইন সম্পর্ক
ইতিহাস
১৯৭৬ সাল থেকে ফিলিপাইনের দূত সুইডেনে নিযুক্ত ছিল, যিনি ডেনমার্কের পাশাপাশি অন্যান্য নর্ডিক ও বাল্টিক রাষ্ট্রসমূহের সাথে কূটনৈতিক যোগাযোগ বজায় রাখত। ২০০২ সালে ডেনমার্ক ফিলিপাইনের দূতাবাসটি অর্থনৈতিক কারণে বন্ধ করে দেওয়ার সিদ্ধান্তগ্রহণ করে। তবে ২০১৪ এটি পুনরায় চালু হয়।
আল বারা বিন মারুর বিন শাখার
ইসলাম গ্রহণ
আল বারা ইবনে মারুর আকাবার সর্বশেষ বাইয়াতের পূর্বে ইসলাম গ্রহণ করেন। অনেকের মতে তিনি আকাবার প্রথম বাইয়াতে তিনি ইসলাম গ্রহণ করেছিলেন।
কিবলা নিয়ে দ্বন্দ্ব
আল বারা ইবনে মারুর যখন ইসলাম গ্রহণ করেন তখন মুসলমানদের কিবলা ছিলো জেরুজালেমের পবিত্র মসজিদ বাইতুল মাকদাস। কিন্তু আল বারা ইবনে মারুর  সেই দিকে মুখ ঘুরিয়ে নামাজ পড়তে অস্বীকৃতি জানান। তিনি চাইতেন মক্কার কাবা ঘর যেন কিবলা হয়। তিনি কাবার দিকে মুখ ঘুরিয়ে নামাজ পড়া শুরু করেন। কিন্তু এটা ছিলো তখনকার ইসলামী বিধি বিধানের স্পষ্ট লঙ্ঘন। অন্যান্য সাহাবীরা তাকে নিষেধ করে। কিন্তু আল বারা ইবনে মারুর  কারো কথা না শোনায় শেষ পর্যন্ত তা মুহাম্মাদের কাছে বিচার দেওয়া হয়। মুহাম্মাদ  আল বারা ইবনে মারুর  কে বাইতুল মাকদাসের দিকে মুখ ঘুরিয়ে নামাজ পড়তে আদেশ দেন এবং তিনি তা মেনে নেন।
ত্রিঙ্কেট দ্বীপ
ভূগোল
ত্রিঙ্কেট দ্বীপ ১২.২৫ বর্গ কিলোমিটার অঞ্চল নিয়ে বিস্তৃত, এবং ভূসংস্থানটি সমতল ও নিম্ন। আঞ্চলিক বর্ষায় এখানে বার্ষিক ৩,০০০ মিমি থেকে ৩,৮০০ মিমি বৃষ্টিপাত হয়।
অঘোষ তালব্য ঊষ্মধ্বনি
বাংলা ভাষায়
এই ধ্বনিটির উচ্চারণস্থান বাংলা "শ,‌‌" ও "হ,"-এর মধ্যে অবস্থিত। এটি বর্তমান বাংলা ভাষায় প্রচলিত নয়।
মেহদি তারেমি
২০১৪-১৫
তারেমি ১৫ আগস্ট ২০১৫ সালে পারসেপোলিসের হয়ে প্রথম গোল দেয়। ৮ এপ্রিল ২০১৫ সালের তারেমির দেয়া একমাত্র গোলে সৌদি আরবের ক্লাব 'আল নাসের'কে ১-০ গোলে হারিয়ে এশিয়ান চ্যাম্পিয়েন্স লিগ জেতে পারসেপোলিস। ২০১৪-১৫ মৌসুমে তিনি পার্সিয়ান গালফ প্রো লিগের সেরা স্ট্রাইকারের খেতাব লাভ করেন।
বার্বারা অ্যান্ডারসন (ক্রীড়াবিদ)
১৯৬০ গ্রীষ্মকালীন প্যারালিম্পিক
১৯৬০ সালে ইতালির রোমে অনুষ্ঠিত প্রথম গ্রীষ্মকালীন প্যারালিম্পিক গেমসে অ্যান্ডারসন যুক্তরাজ্যের হয়ে অংশগ্রহণ করেন। সেখানে তিনি মোট ৪টি স্বর্ণপদক জয় করেন, যার তিনটি সাঁতারে এবং বাকি একটি মহিলাদের একক টেবিল টেনিসে।
পলাশী দিবস
ফলাফল
এ যুদ্ধের রাজনৈতিক ফলাফল ছিল ধ্বংসাত্মক ও সুদূরপ্রসারী। এ যুদ্ধের পরে বক্সারের যুদ্ধ জয়ের মাধ্যমে ধীরে ধীরে বাংলা ব্রিটিশদের অধিকারে চলে আসে। বাংলা অধিকারের পর ক্রমান্বয়ে ব্রিটিশরা পুরো ভারতবর্ষ এমনকি এশিয়ার অন্যান্য অংশও নিজেদের দখলে নিয়ে আসে।
নিত্যা মেনন
প্রথম জীবন
নিত্যা মেনন ভারতের কর্ণাটক রাজ্যের ব্যাঙ্গালোর শহরে একটি মালয়ালী পরিবারে জন্মগ্রহণ করেন এবং মনিপাল ইনস্টিটিউট অব কমিউনিকেশন থেকে সাংবাদিকতায় স্নাতক সম্পন্ন করেন।  তিনি এক সাক্ষাতকারে বলেন, তার কখনোই অভিনেত্রী হবার ইচ্ছা ছিল না। তিনি একজন আদর্শবাদী ও খ্যাতিমান সাংবাদিক হতে চেয়েছিলেন।  পরবর্তীতে বুঝতে পারেন, তার কাছে সাংবাদিকতা যেমনটি হওয়ার কথা ছিল, পরিবেশ তেমনটি নয়। এরপর তিনি নিজের ভাবাদর্শকে তুলে ধরার জন্য চলচ্চিত্র নির্মাতা হওয়ার উদ্যোগ নেন, ও ফিল্ম এন্ড টেলিভিশন ইনস্টিটিউট অব ইন্ডিয়াতে চিত্রগ্রহণ কোর্সে ভর্তি হন। সেখানে ভর্তির সময় ভাবী চলচ্চিত্র নির্মাতা নন্দিনী রেড্ডির সাথে তার পরিচয় হয়, যিনি তাকে বুঝিয়ে চলচ্চিত্রে অভিনয়ের জন্য রাজী করান।  তিনি তার প্রথম চলচ্চিত্র আলা মোদালাইন্ডি তে তাকে নায়িকা হিসেবে অভিনয়ের জন্য চুক্তি সাক্ষর করান।
অ্যানথ্রাসাইট
উত্তোলন
চীন আজ বিশ্বব্যাপী অ্যানথ্র্যাসাইট উৎপাদনের সবচেয়ে বড় অবদান রাখে, যার পরিমাণ বিশ্বব্যাপী মোট উৎপাদনের তিন-চতুর্থাংশেরও বেশি বিশ্বব্যাপী।
ঘোষ মূর্ধন্য পার্শ্বিক নৈকট্যধ্বনি
এই ধ্বনির উচ্চারণ বাংলা "ল"-এর কাছে। এটি মারাঠি, গুজরাটি, ও দ্রাবিড় ভাষাগুলো ছাড়াও বিশ্বের অনেক ভাষায় ব্যবহার করা হয়।
প্যারাডাইজ পয়েন্ট, পাকিস্তান
থাম্ব| প্যারাডাইস পয়েন্ট থাম্ব| প্যারাডাইস পয়েন্ট আরব সাগরের প্যারাডাইস পয়েন্ট হল পাকিস্তানের সিন্ধুর করাচির একটি সমুদ্র সৈকত। প্যারাডাইস পয়েন্ট হল একটি বেলেপাথরের শিলা যেখানে একটি সময়ে প্রাকৃতিক খিলান ছিল।
সৈকতে পরিবার এবং পর্যটকদের জন্য আকর্ষণ রয়েছে, যার মধ্যে রয়েছে সৈকত ঘোড়া এবং উটে চড়া, বিনোদন পার্ক, রেস্তোরাঁ এবং আরব সাগরে সাঁতার কাটা। প্যারাডাইস পয়েন্ট সৈকতে মৌরিপুর রোড (পূর্বে হকস বে রোড) অথবা করাচি থেকে মোবারক গথ রোডের মাধ্যমে প্রবেশ করা যায়। নাথিয়াগালি সৈকত প্যারাডাইস পয়েন্ট সৈকতের পশ্চিমে অবস্থিত।
করাচি পারমাণবিক বিদ্যুৎ কেন্দ্র
করাচি পারমাণবিক বিদ্যুৎ কেন্দ্রটি প্যারাডাইস পয়েন্টের কাছে অবস্থিত।
ইমামউদ্দিন আহমাদ
ব্যক্তিগত জীবন
ইমামউদ্দিন ব্যক্তিগত জীবনে ১৯৫৪ সালে বেগম রুশেমা ইমামের সাথে বিবাহবন্ধনে আবদ্ধ হন। ২০০৬ সালের ১২ ফেব্রুয়ারি ফরিদপুর সদরের কি পাইলাম মোড় নামক স্থানে সড়ক দুর্ঘটনায় তিনি মৃত্যুবরণ করেন।
দেওঘর জংশন রেলওয়ে স্টেশন
আরও এক্সটেনশন
৯৭ কিলোমিটার (৬০ মাইল) দীর্ঘ জাসিডিহ-হান্সডিহা-পিরপাইন্তি লাইনটি নির্মাণাধীন রয়েছে। ২০২১ সালের মার্চ মাস পর্যন্ত মোহনপুর-হান্সডিহা এবং গোড্ডা-পিরপাইন্তি বিভাগে কাজ চলছে। হান্সডিহা-গোড্ডা বিভাগটি সম্পন্ন হয়েছে এবং গোড্ডা থেকে নতুন দিল্লি পর্যন্ত হামসফর এক্সপ্রেসের জন্য একটি প্রস্তাব বিবেচনাধীন রয়েছে। এই লাইনটি ঝাড়খণ্ডের সাঁওতাল পরগণা বিভাগের গোড্ডা জেলাকে ভারতের বাকি অংশের সাথে সংযুক্ত করার জন্য গুরুত্বপূর্ণ বলে মনে করা হয়। ৮০ কিলোমিটার (৫০ মাইল) গোড্ডা-পাকুড় লাইনটিও পরিকল্পনা করা হয়েছে।
যমুনা গ্রুপ
যমুনা গ্রুপ হচ্ছে বাংলাদেশের সর্ববৃহৎ শিল্পগোষ্ঠী গুলোর মধ্যে অন্যতম। কোম্পানিটি অনেক গুলো শিল্পে পিন্ডীভূত। যেমন: বস্ত্র, রাসায়নিক, চামড়া, মোটর সাইকেল, মিডিয়া, ইলেকট্রনিক্স, প্রিন্ট, বেভারেজ, টয়লেট্রিজ, বিজ্ঞাপন ইত্যাদি।
বর্মী রুপি
ইতিহাস
১৯৪২ সালে জাপানীরা বার্মার নিয়ন্ত্রণ পাওয়ার পর সেখানে নতুন রুপি প্রচলন করে যা ছিলো ১০০ পয়সার সমতুল্য। এই মুদ্রা শুধু কাগজে ছাপানো হতো। ১৯৪৫ সালে এই রুপিকে ক্যত দ্বারা প্রতিস্থাপিত করা হয়। ১৯৪৫ সালে জাপানি রুপি মূল্যহীন ঘোষিত হয় এবং বার্মা আবার ভারতীয় ধাতব মুদ্রা এবং নিজস্ব রুপির নোট ব্যবহার শুরু করে।
বিটিভি ওয়ার্ল্ড
ইতিহাস
২০১২ সালের ৫ নভেম্বরে বিটিভি ঢাকা স্যাটেলাইটে ২৪-ঘণ্টার সম্প্রচার শুরু করে এবং, এর টেরেস্ট্রিয়াল ফিডের সম্প্রচার বন্ধের সময়, বিটিভি ওয়ার্ল্ডের সম্প্রচার সিমুলকাস্ট করা শুরু করে। ২০১৭ সাল হিসেবে এশিয়াস্যাট ৭ স্যাটেলাইটের মাধ্যমে বিটিভি বিশ্বের ৪৯ দেশে সম্প্রচার হচ্ছিল, অন্তর্ভূক্তে পুরো এশিয়া মহাদেশ। ২০১৮ সালে বিটিভি ওয়ার্ল্ড বঙ্গবন্ধু-১ স্যাটেলাইট ব্যবহার করে সম্প্রচার শুরু করে।
ফাদল ইবনে আব্বাস
হাদিস বর্ণনা
রাবীয়া ইবন হারেস,
আবু সাঈদ
ডিয়ানা এডুলজি
১৯৮৩ সালে তিনি অর্জুন পুরস্কার লাভ করেন। ২০০২ সালে ভারত সরকার তাকে পদ্মশ্রী সন্মানে ভূষিত করে।
সোনাতনী ইউনিয়ন
সোনাতনী ইউনিয়ন বাংলাদেশের রাজশাহী বিভাগের সিরাজগঞ্জ জেলার শাহজাদপুর উপজেলার অন্তর্গত একটি ইউনিয়ন পরিষদ। এটি ৩১.০৩ বর্গকিমি (১১.৯৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,০০০ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ২০টি।
কর্ণাটকে কোভিড-১৯ এর বৈশ্বিক অতিমারী
লকডাউন
আরও, ভাইরাসের গোষ্ঠী সংক্রমণ রোধ করতে, কেন্দ্রীয় সরকার ২৫শে মার্চ থেকে ২১ দিনের জন্য পুরো দেশে লকডাউন করার সিদ্ধান্ত নেয়।
স্থানীয়ভাবে লকডাউন
রাজ্যের বিভিন্ন অংশে ক্রমবর্ধমান সংক্রমণের কারণে, অনেক জেলা লকডাউন ব্যবস্থা পুনরায় চালু করে। মুখ্যমন্ত্রী বিএস ইয়েদুরাপ্পা ঘোষণা করেন যে, রোগের বিস্তার নিয়ন্ত্রণের উদ্দেশ্যে ১৪ই জুলাই থেকে বেঙ্গালুরু ৭ দিনের জন্য লকডাউনের অধীনে থাকবে। বেঙ্গালুরুকে অনুসরণ করে কর্ণাটকের আরও তিনটি জেলা-দক্ষিণ কন্নড়, ধরওয়াড় ও কালাবুরাগীতে ৭-১০ দিনের জন্য পুনরায় লকডাউন চালু করা হয়।
মেঘ রোদ্দুর
কাহিনি-সারাংশ
অভিনেত্রী মধুজা সেন (শুভশ্রী গঙ্গোপাধ্যায়) একটি ছবির শ্যুটিং করতে আসেন শিলং-এ। সেখানে অর্পণ নামে (পলাশ গঙ্গোপাধ্যায়) নামে এক যুবকের সঙ্গে তার আলাপ হয়। অর্পণ একটি বইয়ের দোকানের মালিক। ঘটনাচক্রে মধুজা অর্পণের প্রেমে পড়েন। এদিকে শহরে একটি জঙ্গি হামলার ঘটনা করে এবং সেই ঘটনার প্রভাব পড়ে তাদের দু’জনের জীবনেও।
হেবরন কাঁচ
ইতিহাস
কাচ উৎপাদনে মধ্যযুগে হেবরনের খ্যাতির কিছু কিছু বিবরণ দেখা যায় অসংখ্য খ্রিস্টান তীর্থযাত্রীর বর্ণনায়, যারা ঐ শতকগুলোতে এই শহর পরিদর্শনে এসেছিলেন। ১৩৪৫ থেকে ১৩৫০-এর মধ্যে ফ্রান্সিসকান সন্ন্যাসী নিকোলো ডা পোজিবন্সি উল্লেখ করেন যে, “তারা কাচের অসাধারণ সব শিল্পকর্ম বানায়।” ১৫দশ শতাব্দীর শেষ দিকে জার্মান খ্রিস্টান ভিক্ষু ফেলিক্স ফেবার এবং তার সঙ্গীরা “বিস্তৃত প্রাচীন শহরে” থেমেছিলেন; এবং তিনি বর্ণনা করেছিলেন এভাবে, “আমরা আমাদের হোটেল থেকে বের হয়ে এলাম এবং শহরের মধ্যকার দীর্ঘ রাস্তা পেরিয়ে গেলাম, যেখানে কারুশিল্পে নিয়োজিত জনগোষ্ঠী বসবাস করতো, বিশেষ করে কাচ শিল্পে নিয়োজিত কর্মীরা; এখানে উৎপাদিত কাঁচগুলো স্বচ্ছ নয়, বরং কালো এবং গাঢ় ও হালকা বর্ণের মধ্যবর্তী রঙের।”
যখন এই তথ্য মেনে নেয়া হচ্ছে যে, ফিলিস্তিনে কাচ উৎপাদন প্রক্রিয়া রোমানদের শাসনামল থেকে চলে আসছে, তখন আরআইডব্লিউএকিউ: সেন্টার ফর আর্কিট্যাকচারাল কনজারভেশন (RIWAQ: Centre for Architectural Conservation)-এর পরিচালক নাজমী আল-জু'বাহ-এর অভিমত হচ্ছে, হেবরনের আজকের কাচ শিল্পের চর্চা সম্ভবতঃ খ্রিস্টীয় ত্রয়োদশ শতাব্দীতে প্রতিষ্ঠিত হওয়া। এতে ধারণা করা যায় যে বিদেশীরা এটিকে কীভাবে পর্যবেক্ষণ করেছেন, যেমন জ্যাকুইজ ডি ভাইট্রাই, যিনি কাচ-উৎপাদনকারী শহর হিসাবে প্রায় ১০৮০-র কাছাকাছি একর এবং চক্রের কথা উল্লেখ করেছেন, (তাতে হেবরন ছিলোনা); যেখানে ১৪৮৩ সালে ফেলিক্স ফেবার যখন শহরটি পরিদর্শন করেন, তিনি বর্ণনা করেন, “শহরের দীর্ঘ সড়ক বরাবর কারুশিল্পে নিয়োজিত জনগোষ্ঠীর বসবাস ছিলো, বিশেষ করে কাচ শিল্পে নিয়োজিত কর্মীদের; এই স্থানে উৎপাদিত কাঁচগুলো স্বচ্ছ নয়, বরং কালো এবং গাঢ় ও হালকা বর্ণের মধ্যবর্তী রঙের।”
হেবরনের উত্তরে এবং সন্নিকটবর্তী হালহুল শহরের দক্ষিণে অবস্থিত পুরানো শহরের ঐতিহ্যবাহী স্থাপনার বাইরে তিনটি কারখানায় প্রথাগত কাচ ফুঁকানো পদ্ধতিটি ২১ শতকেও প্রচলিত রয়েছে যেখানে সাধারণতঃ গৃহস্থলির ব্যবহার্য শৌখিন তৈজস-দ্রব্যাদী উৎপাদিত হয়। নাতশী পরিবার (The Natsheh Family) দুটি কারখানার স্বত্ত্বাধিকারী। প্রতিটি কারখানা সংলগ্ন বড় হল ঘরগুলোতে এগুলো প্রদর্শিত হয়।
ডবকা রাজ্য
ইতিহাস
এর রাজধানী কপিলী নদীর কাছে ছিল। ৪২৮ খ্রীষ্টাব্দে ডবকা রাজা চীন দেশে একজন দূত পাঠিয়েছিলেন যাকে চীনা উৎসে Yuegnai বা Yu Chai বলা হয়।
শেন গেটক্যাট
আন্তর্জাতিক অবদান
জুন ২০১৯, স্কটল্যান্ড এ ক্রিকেট দলের বিপরীতে আয়ারল্যান্ড ওল্‌ভস স্কোয়াডেও তার নাম ছিল। পরে একই মাসে জিম্বাবুয়ে ক্রিকেট দলের বিপক্ষে আয়ারল্যান্ড স্কোয়াডেও সে খেলে। আয়ারল্যান্ডের হয়ে জিম্বাবুয়ের বিপরীতে একদিনের আন্তর্জাতিক ক্রিকেটে অভিষেক হয় ২০১৯ সালের ১ জুলাই।
ল্যাটিস ধ্রুবক
ল্যাটিস ধ্রুবক বা ল্যাটিস স্থিতিমাপ বলতে স্ফটিক ল্যাটিস এর একক কোষসমূহের ভৌত মাত্রাকে বুঝায়। সাধারণত ল্যাটিসের তিন মাত্রার জন্য তিনটি ধ্রুবক থাকে যাদেরকে a, b ও c দিয়ে প্রকাশ করা হয়। তবে বিশেষত  ঘনাকার স্ফটিকের ক্ষেত্রে, সব ধ্রুবকগুলো সমান হয় এবং শুধুমাত্র a দ্বারা প্রকাশ করা হয়। একইভাবে, হেক্সাগোনাল স্ফটিক পদ্ধতির ক্ষেত্রে, a ও b ধ্রুবকগুলো সমান হয় এবং  a ও c দিয়ে প্রকাশ করা হয়। ল্যাটিস ধ্রুবকের একটা গ্রুপকে ল্যাটিস প্যারামিটার বা ল্যাটিস স্থিতিমাপ বলা হয়। আবার  তিনটি ল্যাটিস ধ্রুবক আর তাদের মাঝে বিদ্যমান কোণ তিনটি থেকে ল্যাটিস প্যারামিটারের একটা পূর্ন সেট তৈরি হয়।
ল্যাটিস গ্রেডিং
আরেকটি ব্যতিক্রম পদ্ধতি হল ফিল্মের প্রবৃদ্ধির সময় অ্যালয় অনুপাতকে বিভিন্নভাবে পরিবর্তন করে ল্যাটিস ধ্রুবককেও বিভিন্ন মানে গ্রেডিং করা। গ্রেডিং লেয়ারের শুরুর দিকে অনুপাতটা অন্তর্নিহিত ল্যাটিসের সাথে ম্যাচিং করা থাকে এবং লেয়ারের প্রবৃদ্ধির শেষের দিকে অ্যালয়ের সাথে আকাঙ্ক্ষিত ল্যাটিসের মিল থাকবে যাতে পরের লেয়ারটির আস্তরণ পড়তে পারে।
অ্যালয়ের পরিবর্তনের হার নির্ধারিত হবে লেয়ারের বিকৃতির পরিমাণ দ্বারা অর্থাৎ সৃষ্ট ডিফেক্ট ডেন্সিটি বা ঘনত্ব এর বিপরীতে এপিট্যাক্সি টুলের সময় দ্বারা।
ইজাবেল আদজানি
প্রারম্ভিক জীবন
ইজাবেল প্যারিসের উত্তর-পশ্চিমের জেনেভিলিয়ার উপশহরে বেড়ে ওঠেন। সেখানে তার পিতা একটি গ্যারেজে কাজ করতেন। শৈশবেই তিনি ফরাসি ও জার্মান দুই ভাষায়ই দক্ষতা অর্জন করেন। বিদ্যালয়ে একটি আবৃত্তি প্রতিযোগিতায় জয়ের পর তিনি ১২ বছর বয়স থেকেই মঞ্চে অভিনয় শুরু করেন। তিনি মাধ্যমিক পাস করার পর ১৯৭৬ সালে ভিনসেনেস বিশ্ববিদ্যালয়ে নিরীক্ষা বিষয়ে পড়াশোনা সমাপ্ত করেন।
কর্মজীবন
তিনি ভের্নার হের্ৎসগের ১৯৭৯ নসফেরাটু: ফান্টোম ডের নাখট (Nosferatu: Phantom der Nacht) চলচ্চিত্রে লুসি চরিত্রে অভিনয় করেন। চলচ্চিত্রটি বিপুল সমাদৃত হয় এবং ইউরোপের বক্স অফিসে ব্যবসা সফল হয়। রজার ইবার্ট চলচ্চিত্রটি পছন্দ করেন এবং এতে আদজানিকে বাছাই হের্ৎসগের অন্যতম গুরুত্বপূর্ণ পদক্ষেপ বলে উল্লেখ করেন। তিনি লিখেন যে "তাকে কেবল মুখভঙ্গির পরিপূর্ণতার জন্যই নয় বরং উচ্চমার্গীয় স্থানে অবস্থান করার কৌতুহলী গুণাবলির জন্য ব্যবহার করা হয়েছে।" ক্লাউস কিন্‌স্কি ও ব্রুনো গানৎস তাদের মাতৃভাষায় আরও আত্মপ্রত্যয়ের সাথে অভিনয় করতে পারবেন, তাই চলচ্চিত্রটি মার্কিন পরিবেশক টুয়েন্টিয়েথ সেঞ্চুরি ফক্সের অনুরোধে ইংরেজি ও জার্মান দুই ভাষাতেই নির্মাণ করা হয়।
রাজনৈতিক মতাদর্শ
আদজানি ফ্রান্সে অভিবাসন-বিরোধী ও আলজেরীয়-বিরোধী অনুভূতির বিরুদ্ধে কথা বলেন। ২০০৯ সালে তিনি এইডস রোধে কনডম ফলপ্রসূ পদ্ধতি নয় পোপ ষোড়শ বেনেডিক্টের এমন বিবৃতির সমালোচনা করেন। একই বছর তিনি ১৯৭৭ সালে সুইজারল্যান্ডে ১৩ বছর বয়সী কিশোরীকে ড্রাগ প্রদান ও ধর্ষণের অপরাধে রোমান পোলান্‌স্কির গ্রেফতারের বিরুদ্ধে পোলান্‌স্কির সমর্থনে পিটিশনে স্বাক্ষর করেন।
২০১৭ সালে ফ্রান্স ইন্টার রেডিও স্টেশনে ভিনসেন্ট জোস তার সাক্ষাৎকার নেন। সাক্ষাৎকারকালীন তিনি ভ্যাকসিনের ব্যাপারে তার অস্বস্তি এবং বাধ্যতামূলক ভ্যাকসিন গ্রহণের বিরোধিতা করেন।
পুরস্কার ও সম্মাননা
বিজয়ী মনোনীত
কার্ত জুমা
২০১০ সালে, জুমা ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০১৫ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৮ ম্যাচে ১টি গোল করেছেন।
জম জম (চলচ্চিত্র)
সাউন্ডট্র্যাক
চলচ্চিত্রটির সঙ্গীত পরিচালনা করেছেন অমিত ত্রিবেদী এবং সুর করেছেন রফিক আহমেদ।
প্রচার এবং মুক্তি
সিনেমাটির আনুষ্ঠানিক টিজার ২০১৮ সালের ২১ ডিসেম্বর মুক্তি পেয়েছিল।
যৌনকর্মীর প্রতি সহিংসতা
মানসিক
মনস্তাত্ত্বিক অপব্যবহার, এছাড়াও মানসিক অপব্যবহার বা মানসিক নির্যাতন হিসাবে উল্লেখ করা হয়, যেখানে একজন ব্যক্তি অন্যের প্রতি এমন আচরণ করে যার ফলে মানসিক আঘাত হতে পারে। এর মধ্যে রয়েছে উদ্বেগ, দীর্ঘস্থায়ী বিষণ্নতা, অথবা আঘাত পরবর্তী চাপজনিত ব্যাধি (পিটিএসডি)।  জাতিসংঘ জনসংখ্যা তহবিল বলে যে এই ধরনের সহিংসতার "অন্তর্ভুক্ত, কিন্তু অপমানিত হওয়ার মধ্যে সীমাবদ্ধ নয় (উদাহরণস্বরূপ অবমাননাকর নামে ডাকা) অথবা নিজের সম্পর্কে খারাপ বোধ করতে বাধ্য করা;অন্য মানুষের সামনে অপমানিত বা ছোট করা; নিজের সন্তানদের হেফাজত হারানোর হুমকি পাওয়া; বন্ধ থাকা বা পরিবার ও বন্ধুদের কাছ থেকে বিচ্ছিন্ন থাকা; নিজের বা প্রিয়জনের ক্ষতির হুমকি পাওয়া; বারবার চিৎকার করা, ভয় দেখানো শব্দ বা অঙ্গভঙ্গির মাধ্যমে ভয় সৃষ্টি করা; আচরণ নিয়ন্ত্রণ; এবং অধিকৃত বস্তু নষ্ট করা।"
হিংস্র খরিদ্দার, দালাল এবং পুলিশ অফিসার
অপরাধীদের দলে থাকে উগ্র মক্কেল ও দালালরা  । মক্কেলরা সবসময় পতিতাদের ওপর কর্তৃত্ব পরিচালনা করার চেষ্টা করে থাকে। এই প্রচেষ্টা বিভিন্ন ভাবে করে থাকে, যৌন নির্যাতন, আবেগিক নিপীড়ন বা শারীরিক নির্যাতনের মাধ্যমে। দালালরা যৌন কর্মীদের নির্যাতনের অন্যতম অপরাধী। এক জরিপে, ৫৩% যৌন কর্মী জানিয়েছে, দালালের হাতে নির্যাতন মুখ্য সমস্যা।  একই জরিপে, ৩৩% জানিয়েছে দালালদের থেকে প্রধান উপকার হলো সম্ভাব্য লাঞ্ছনা বা হামলা হতে সুরক্ষা।
পেশাদার খুনি
থাম্ব|জ্যাক দ্যা রিপারের শিকার ([[The Illustrated Police News, 1888)]] যৌন কর্মীরাও (সাধারণত যারা রাস্তার পতিতা ) অনেক সময়  পেশাদার খুনীর  হামলার লক্ষ্য হয়ে থাকে, যৌন কর্মীরা সহজ লক্ষ্য হয়ে থাকে এবং হাতছাড়া কমই হয়। অথবা যৌন কর্মীদের ওপর  ধর্মীয় এবং সামাজিক কলঙ্কের রীতি এনে তাঁদের খুন করা হয়।
১৯৮৮ সালে জ্যাক দ্যা রিপার  নামে পরিচিত এক অচিহ্নিত পেশাদার খুনি লন্ডনে পাঁচ জন যৌন কর্মীকে খুন করে। ঐ সময় ওখানে পতিতাদের চলমান খুনের কারণে, জ্যাক দ্যা রিপারই সব খুন করেছিলো এটা নিশ্চিত হওয়া কঠিন। ঐ সময় পোস্টমর্টেম অঙ্গচ্ছেদ অনুসারে ওই নির্দিষ্ট হত্যাকান্ড অন্য যৌন কর্মীদের হত্যাকান্ড থেকে পৃথক ছিলো, এবং এর কারণ ছিলো অন্য যৌনকর্মীদের হত্যাকান্ডে রিপারের মত বৈশিষ্ট্য ছিলো না অথবা তা নিয়ে বিতর্ক ছিলো।
১৯৭৫ হতে ১৯৮০ তে উত্তর ইংল্যান্ডে   পিটার সাটকিলিফ  (ওরফে দ্যা ইয়োর্কশির রিপার) ১৩ নারীকে খুনে করেছিলো, যাদের অনেক যৌন কর্মী ছিলো।
প্রথম এলিজাবেথ
মৃত্যুর ২০ বছর পরও সোনালি যুগের শাসক হিসেবে সমাদৃত ছিলেন তিনি। তার শাসনকাল "এলিজাবেথান এরা" বা এলিজাবেথীয় যুগ নামে পরিচিত। শেকসপিয়রের নাটকে এলিজাবেথান এরা ঘুরেফিরে এসেছে। ১৬০৩ সালের ২৪ মার্চ রিচমন্ডে পরলোক গমন করেন তিনি।
মিহিদানা
উৎপত্তি
thumb|সীতাভোগ-মিহিদানার সমাবেশ ১৯০৪ সালে বড়লাট জর্জ ন্যাথানিয়েল কার্জন বর্ধমানের জমিদার বিজয়চাঁদ মহতাবকে মহারাজা খেতাব দিতে বর্ধমান ভ্রমণ করেন। কার্জনের বর্ধমান আগমনকে স্মরণীয় করে রাখতে বিজয়চাঁদ মহতাব বর্ধমানের জনৈক মিষ্টি প্রস্তুতকারক ভৈরবচন্দ্র নাগকে একটি বিশেষ মিষ্টি প্রস্তুত করতে বলেন। ভৈরবচন্দ্র নাগ মিহিদানা ও বর্ধমানের অপর বিখ্যাত মিষ্টান্ন সীতাভোগ তৈরী করেন।
প্রণালী
মিহিদানার প্রধান উপাদান চাল। মিহিদানা প্রস্তুতিতে সাধারণত গোবিন্দভোগ, কামিনীভোগ অথবা বাসমতী চাল ব্যবহার করা হয়। চাল গুঁড়ো করে তার সাথে বেসন এবং জাফরান মেশানো হয়। তারপর জল মিশিয়ে ঈষৎ পীতাভ একটি থকথকে মিশ্রণ তৈরী করা হয়। একটি ছিদ্রযুক্ত পেতলের পাত্র থেকে উক্ত মিশ্রণ কড়াইতে ফুটন্ত গাওয়া ঘিতে ফেলা হয়। তারপর দানাগুলি কড়া করে ভেজে ছাঁকনি দিয়ে ছেঁকে তুলে চিনির রসে রাখা হয়।
ক্লাস অব '৮৩
সংক্ষিপ্তসার
নগরীর প্রথম এনকাউন্টার বিশেষজ্ঞের সত্যিকারের এনকাউন্টার থেকে অনুপ্রাণিত হয়ে এই ছবিতে দেখানো হয়েছে যে, সিস্টেমের মধ্যে থেকে এবং প্রয়োজনীয় সমস্ত প্রোটোকল অনুসরণ করে কীভাবে অফিসাররা বুদ্ধিদীপ্তভাবে পরিকল্পনা করে এবং তা কার্যকর করে। তবে এরপরে কাহিনীটি অহংবোধসহ দ্রুত অনুমানযোগ্য উত্থান-পতন এবং উত্থানের মধ্যে পিছলে যায় এবং দুর্নীতি বন্ধুদের মধ্যে ভাঙন ধরায় এবং তাদের পরামর্শদাতাদের দ্বারা মুক্তিদানের মাধ্যমে চুড়ান্তপর্যায়ে পৌঁছায়।
ফ্রাঙ্ক মিচেল
এছাড়াও, কেমব্রিজ বিশ্ববিদ্যালয়, ইয়র্কশায়ার, এমসিসি, লন্ডন কাউন্টি ও ট্রান্সভালের প্রতিনিধিত্ব করেছেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিং করতেন। ক্রিকেটের পাশাপাশি রাগবি ইউনিয়নের খেলোয়াড় ছিলেন তিনি।
জিন্নাহ পরিবার
জিন্নাহ পরিবার (ઝીણા કુટુંબ,جھينا کُٹومب) পাকিস্তানের একটি রাজনৈতিক পরিবার। জিন্নাহরা ভারতের মুসলমানদের জন্য পৃথক দেশ পাকিস্তান গঠনের জন্য পাকিস্তান আন্দোলনে গুরুত্বপূর্ণ ভূমিকা পালন করেছে। এই পরিবার নিখিল ভারত মুসলিম লীগ ও তার উত্তরসূরি মুসলিম লীগ কে ১৯৫৮ সালের সামরিক আইনে বিলুপ্ত হওয়ার পূর্ব পর্যন্ত নেতৃত্ব প্রদান করেছে। তারা মূলত গুজরাতি হলেও উনিশ শতকে গুজরাতের কাঠিয়াওয়ার থেকে করাচিতে চলে এসেছিলেন।
চতুর্থ প্রজন্ম
যখন তিনি পার্সী- বংশোদ্ভূত ভারতীয় নেভিল ওয়াদিয়ার সাথে বিবাহ বন্ধনে আবদ্ধ হওয়ার ইচ্ছা প্রকাশ করেছিলেন তখন বাবার সাথে তার মধ্যে বিভেদ হয়। "গোলাপের ডিসেম্বরে" এমসি ছাগলার মতে, জিন্নাহ নামে একজন মুসলমান তার মেয়েকে নেভিলের সাথে বিবাহ বন্ধনে আবদ্ধ করার চেষ্টা করার পরে তাকে ত্যাগ করেছিলেন। আকবর এস আহমেদের মতে, ডিনা ওয়াদিয়া জিন্নাহর এবং পাকিস্তানের জাতির একমাত্র প্রত্যক্ষ জীবনযাত্রার যোগসূত্র ছিল এবং পাকিস্তান জাতির দাবি ছিল যে তার পিতাকে তার নিজের পিতা বলে দাবি করা হোক। তাঁর মাধ্যমে তাঁর বংশধররা ওয়াদিয়া পরিবারের অংশ এবং ১৯৪৭ সালে পাকিস্তান গঠনের পরে তিনি ভারতে অবস্থান করেন। ডিনা ওয়াদিয়া মার্কিন যুক্তরাষ্ট্রের নিউ ইয়র্ক সিটিতে কর্মীদের সাথে একা থাকতেন। ওয়াডিয়া ৯৮ বছর বয়সে নিউইয়র্কের নিজের বাড়িতে মারা যান। তিনি নিউমোনিয়াতে (ব্যাকটেরিয়াল ফুসফুসের সংক্রমণ) ভুগছিলেন।
স্বয়ংক্রিয়তা
স্বয়ংক্রিয়তা(Automation) হ'ল এক প্রকার প্রযুক্তি যা দ্বারা কোনও প্রক্রিয়া বা পদ্ধতি ন্যূনতম মানব সহায়তায় সঞ্চালিত হয়। স্বয়ংক্রিয় নিয়ন্ত্রণ হ'ল অপারেটিং সরঞ্জামগুলির জন্য বিভিন্ন নিয়ন্ত্রণ ব্যবস্থা যেমন যন্ত্রপাতি, কারখানাগুলিতে প্রক্রিয়াজাতকরণ, বয়লার এবং তাপ চিকিৎসা ওভেন, টেলিফোন নেটওয়ার্কগুলিতে স্যুইচিং, জাহাজ, বিমান এবং অন্যান্য অ্যাপ্লিকেশন এবং ন্যূনতম সহ যানবাহনগুলির স্টিয়ারিং এবং স্থিতিশীলকরণ বা হস্তক্ষেপ হ্রাস।
ব্যবসায়ের প্রক্রিয়া
ব্যবসায়িক প্রক্রিয়া স্বয়ংক্রিয়তা (বিপিএ) জটিল ব্যবসায়িক প্রক্রিয়াগুলির প্রযুক্তি-সক্ষম অটোমেশন প্রদান করে । রোবোটিক প্রক্রিয়া স্বয়ংক্রিয়তা(আরপিএ; বা স্ব-নির্দেশিত আরপিএ 2.0 এর জন্য আরপিএআই) বিপিএর মধ্যে একটি উদীয়মান ক্ষেত্র এবং কৃত্রিম বুদ্ধিমত্তা ব্যবহার করে।
কার্ল জ্যাকব
কার্ল জ্যাকব মার্কিন অভিনেতা এবং চলচ্চিত্র নির্মাতা যিনি নির্বাচিত চলচ্চিত্র পলিওগস ও কোল্ড নভেম্বর লেখা ও পরিচালনার এবং অনার টাকেল প্রযোজনার জন্য পরিচিত।
মানুষ
শারীরবিদ্যা এবং দেহতত্ব
বাইপেডালিজমের ফলস্বরূপ, মানব নারীর সংকোচিত জন্ম নালি রয়েছে। পায়ের আঙ্গুলের মত মানব প্যালভিসের গঠন অন্য প্রাইমেটদের থেকে ভিন্ন। আধুনিক মানুষের পেলভির এই সুবিধার জন্য অধিকাংশ স্তন্যপায়ী প্রাণীর তুলনায় শিশু জন্মদান অনেক বেশি কঠিন এবং বিপজ্জনক, বিশেষত অন্যান্য প্রাণীর তুলনায় মানব শিশুর মাথা বড় আকারের হয়ে থাকে। এর মানে হল যে, মানবজাতির সন্তানদের জন্মের সময় অবশ্যই তাদের দিক পরিবর্তন করতে হবে, যা অন্য প্রাইমেটগুলি করে না। এবং এটি মানুষকে একমাত্র প্রজাতি বানায় যেখানে সাধারণত মেয়েদের (তাদের নিজস্ব প্রজাতির অন্যান্য সদস্য) জন্ম প্রদানে ঝুঁকি কমাতে সহায়তা করে। আংশিক বিবর্তনীয় সমাধান হিসাবে মানুষের ভ্রূণ কম উন্নত এবং দুর্বল হয়ে জন্মায়। শিম্পাঞ্জিদের শিশু ছয় মাস বয়স পর্যন্ত মানব শিশুদের চেয়ে উন্নত থাকে, যখন মানুষের মস্তিষ্কের দ্রুত উন্নয়ন শিম্পাঞ্জীদের অতিক্রম করে ফেলে। মানব নারী ও শিম্পাঞ্জী নারীদের মধ্যে আরেকটি পার্থক্য হল নারীরা মেনোপজের মধ্য দিয়ে যায় এবং তাদের জীবনের শেষের দিকের কয়েক দশক তারা অনুর্বর হয়ে যায়। সকল অ-মানব বানর প্রজাতি মৃত্যু পর্যন্ত জন্ম দিতে সক্ষম। মেনোপজ সম্ভবত উন্নত হয়েছে তরুণ আত্মীয়দের বিবর্তনমূলক সুবিধা (আরও যত্নশীল সময়) প্রদান করার জন্য। বাইপেডালিজম ব্যতিরেকে, ঘ্রাণ, শ্রবণশক্তি, প্রোটিন হজম করা, মস্তিষ্কের আকার এবং ভাষার ক্ষমতা মানুষকে শিম্পাঞ্জি থেকে পৃথক করে তুলে। মানুষের মস্তিষ্ক শিম্পাঞ্জির তুলনায় প্রায় তিনগুণ বড় হয়ে থাকে। আরও গুরুত্বপূর্ণ হল, শরীর থেকে মস্তিষ্কের অনুপাত শিম্পাঞ্জির তুলনায় মানুষের মধ্যে অনেক বেশি, এবং মানুষের একটি বৃহত্তর সংখ্যক স্নায়ুকোষের সঙ্গে উল্লেখযোগ্যভাবে আরও উন্নত সেরিব্রাল কর্টেক্স আছে। মানুষের বুদ্ধিমত্তার ক্ষমতা অন্যান্য বানরের তুলনায় অসাধারণ। মানুষের কথা বলার ক্ষমতা প্রাইমেটদের থেকে অনন্য। মানুষ নতুন এবং জটিল ধারণা তৈরি করতে এবং প্রযুক্তি বিকাশ করতে সক্ষম, যা পৃথিবীতে অন্য প্রাণীর মধ্যে অপ্রতুল।
বংশাণুবিজ্ঞান
২০০৩ সালে এক মানব জিনোমের পূর্ণতা লাভ করা হয়েছিল, এবং বর্তমানে প্রজাতির জেনেটিক বৈচিত্র্যের একটি নমুনা অর্জনের জন্য প্রচেষ্টা করা হচ্ছে (আন্তর্জাতিক হ্যাপম্যাপ প্রকল্প দেখুন)। বর্তমান অনুমান অনুসারে মানুষের প্রায় ২২,০০০ জিন রয়েছে। অন্যান্য প্রজাতির তুলনায় মানুষের ডিএনএ ভিন্নতা খুব কম, সম্ভবত লেইথ প্লাইস্টোসিনের (প্রায় ১০০,০০০ বছর আগে) জনসংখ্যার প্রবাহের কথা উল্লেখ করে, যার মধ্যে মানব জনসংখ্যার একটি অল্প সংখ্যক প্রজননকারী জোড়া হ্রাস পেয়েছিল। নিউক্লিওটাইড বৈচিত্র্যটি একক মিউটেশনের উপর ভিত্তি করে ঘটে যা একক নিউক্লিওটাইড পলিমরফিসমস (এসএনপিএস) নামে পরিচিত। মানুষের মধ্যে নিউক্লিওটাইড বৈচিত্র্যটি প্রায় ০.১%, যেমন ১০০০ বেস জোড়া প্রতি ১টি পার্থক্য লক্ষ্য করা যায়। এক হাজার নিউক্লিওটাইডের মধ্যে একটির পার্থক্যের কারণে দুটি মানুষের  জিনোমের মধ্যে প্রায় ৩ মিলিয়ন নিউক্লিওটাইডের পার্থক্য হয়।  যদিও মানুষের জিনোমে  প্রায় ৩ বিলিয়ন নিউক্লিওটাইড রয়েছে। এই একক নিউক্লিওটাইড পলিমরফিজম(বেশিরভাগ সিএনপিএস) নিরপেক্ষ কিন্তু কিছু (প্রায় ৩ থেকে ৫%) কার্যকরী এবং আলেলেস এর মাধ্যমে মানুষের মধ্যে ফেনোটাইপিক পার্থক্যকে প্রভাবিত করে।
২০০৬ সালে প্রথম বর্ণনা করা হিউম্যান এক্সিলারেটেড অঞ্চলে মানুষের জিনোমের ৪৯ টি ভাগে বিভক্ত হয়েছে যা ক্রান্তীয় বিবর্তনের মাধ্যমে সংরক্ষণ করা হয়েছিল কিন্তু তা মানুষের মধ্যে অদ্ভুতভাবে ভিন্ন। মানুষ এবং তাদের নিকটতম পশু আত্মীয় (শিম্পাঞ্জি) (এইচএআর১ মানব-শিম্পাঞ্জীর মধ্যে বৃহত্তম পার্থক্যের ডিগ্রী দেখানো হয়েছে) তাদের পার্থক্য অনুযায়ী তাদের নামকরণ করা হয়। একাধিক প্রজাতির জিনোমিক ডাটাবেসগুলি স্ক্যান করার মাধ্যমে যা পাওয়া যায় তাতে ধারণা করা হচ্ছে এই মিউটেটেড এলাকা মানুষের নির্দিষ্ট বৈশিষ্ট্যগুলিতে অবদান রাখতে পারে।
জীবনচক্র
জৈব বা জিনগত কারণ সহ বিভিন্ন কারণে পুরুষদের তুলনায় নারীরা প্রায় চার বছর বেশি বাঁচে। ২০১৩ সালের হিসাবে একটি মেয়ের বিশ্ব গড় আয়ু ৭০.২ বছর অনুমান করা হয় যেখানে পুরুষদের বিশ্ব গড় আয়ু হল ৬৬.১ বছর। মানুষের জীবনের প্রত্যাশা উল্লেখযোগ্যভাবে ভৌগোলিক বৈচিত্র্যের সাথে প্রভাবিত হয়, বেশিরভাগ অর্থনৈতিক উন্নয়নের সাথে সম্পর্কযুক্ত- উদাহরণস্বরূপ হংকংয়ে মেয়েদের গড় আয়ু ৮৪.৪ বছর এবং পুরুষদের গড় আয়ু ৭৮.৯ বছর। এবং সোয়াজিল্যান্ডে প্রাথমিকভাবে এইডসের কারণে নারী ও পুরুষের গড় আয়ু  ৩১.৩ বছর হয়। উন্নত বিশ্বে সাধারণত বার্ধক্যজনিত বা মাঝারি বয়স শুরু হয় প্রায় ৪০ বছর বয়স থেকে। উন্নয়নশীল বিশ্বে মাঝারি বয়স শুরু হয় ১৫ থেকে ২০ বছরের মধ্যে। যেখানে ইউরোপে পাঁচজন ব্যক্তির মধ্যে একজন ৬০ বছরের বা তার চেয়ে বেশি বয়সী হয়, সেখানে আফ্রিকানদের মধ্যে ২০ জনের মধ্যে মাত্র একজন ৬০ বছর বা তার চেয়েও বেশি বয়সী হয়। ২০০২ সালে জাতিসংঘের হিসাব অনুযায়ী পৃথিবীর ১০০ বছর বা তারও বেশি বয়সের মানুষের মোট সংখ্যা ২১০,০০০ অনুমান করা হয়। অন্তত একজন ব্যক্তি জেন ক্যালমেট যিনি ১২২ বছর বয়সে পৌঁছে গেছেন বলে জানা যায়। অনেকেরই উচ্চতর বয়স দাবি করা হয়েছে কিন্তু তারা যথাযথভাবে প্রমাণিত হয়নি।
গঠনগত বৈচিত্র্য
একই লিঙ্গের মানুষের ৯৯.৯% জেনেটিকালি অভিন্ন। মানুষের ভৌগোলিক জনসংখ্যার মধ্যে সামান্য পার্থক্য রয়েছে এবং বেশিরভাগ পরিবর্তন ঘটে যা স্থানীয় এলাকার মধ্যে ব্যক্তিগত পর্যায়ে রয়েছে এবং তা জনসংখ্যার মধ্যে নয়। মানুষের মধ্যে জিনগত পার্থক্য ০.১%, ৮৫%  নির্বাচিত স্থানীয় জনগোষ্ঠীর মধ্যে বিদ্যমান, তারা ইতালীয়, কোরিয়ান বা কুর্দি হতে পারে। দুটি এলোমেলোভাবে নির্বাচিত কোরিয়ান জিনগতভাবে একজন কোরিয়ান এবং একজন ইতালীয় হিসাবে ভিন্ন হতে পারে। যে কোন জাতিগত গোষ্ঠী পৃথিবীর মানুষের জেনেটিক বৈচিত্র্যের ৮৫% অন্তর্ভুক্ত। জিনগত তথ্য দেখায় যে জনসংখ্যা গ্রুপ কীভাবে সংজ্ঞায়িত হয় তাও কোনও ব্যাপার নয়, একই জনগোষ্ঠীর দুইজন মানুষ একে অপরের থেকে ভিন্ন দুটি ভিন্ন জনগোষ্ঠী থেকে দুইজন ব্যক্তি হিসাবে ভিন্ন।
বর্তমান জেনেটিক গবেষণায় দেখানো হয়েছে যে আফ্রিকান মহাদেশের মানুষের অধিকাংশ জেনেটিকালি বৈচিত্রপূর্ণ। আফ্রিকার মানুষের মধ্য যেমন জেনেটিক বৈচিত্র্য আছে পৃথিবীর আর কোথাও তেমন নেই। আফ্রিকার জেনেটিক গঠনে ১৪ জনগোষ্ঠীর জনগোষ্ঠীকে চিহ্নিত করেছিল। মানব জিনগত বৈচিত্র্যটি আফ্রিকার অভিবাসী দূরত্বের সাথে স্থানীয় জনবসতিতে হ্রাস পায় এবং এটি মানব অভিবাসনের সময় বিঘ্নের ফলাফল বলে মনে করা হয়। মানুষ দীর্ঘতম সময়ের জন্য আফ্রিকায় বসবাস করেছে যা এই জনসংখ্যার মধ্যে জিনগত পরিব্যক্তি একটি উচ্চ বৈচিত্র্য সংগ্রহের জন্য অনুমোদিত হয়েছে । শুধুমাত্র আফ্রিকার জনগোষ্ঠীর অংশ মহাদেশের বাইরে চলে এসেছিল, তাদের সাথে সাথে আসল আফ্রিকান জেনেটিক বৈচিত্র্যের একটি অংশ নিয়ে এসেছিল। আফ্রিকান জনসংখ্যার আশ্রয়গত জেনেটিক আল্লেলস বিশ্বের অন্যান্য স্থানে পাওয়া যায় না। আফ্রিকার বাইরের জনসংখ্যা থেকে পাওয়া সমস্ত সাধারণ আল্লেলস আফ্রিকান মহাদেশ পাওয়া যায়।
রামকৃষ্ণপুর ইউনিয়ন, উল্লাপাড়া
রামকৃষ্ণপুর ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ২৮.৩২ বর্গকিমি (১০.৯৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,৫৭৬ জন। ইউনিয়নটিতে মোট গ্রামের সংখ্যা ৩৩টি ও মৌজার সংখ্যা ২২টি।
আবিদ আনোয়ার
মুক্তিযুদ্ধে অবদান
আবিদ আনোয়ার ১৯৭১ সালে মুক্তিযুদ্ধ চলাকালে ভারতের বিহারে অবস্থিত চাকুলিয়া ক্যাম্প থেকে বিশেষ কমান্ডো হিসেবে প্রশিক্ষণ নিয়ে ৩ নম্বর সেক্টরের অধীনে মুক্তিযুদ্ধ করেন। কিশোরগঞ্জ এলাকায় ধূলদিয়া রেলসেতু অপারেশন এবং ভাঙা সেতুর পাড়ে পরবর্তী যুদ্ধ পরিচালনায় তিনি প্রভূত সাফল্য প্রদর্শন করেন।
বীড লোকসভা কেন্দ্র
বিধানসভা কেন্দ্র গুলি
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি বিদ জেলায় অবস্থিত।
উমাইয়া খিলাফত
উৎপত্তি
পরবর্তী বছরগুলোতে এবং বিশেষত ১০৩১ খ্রিষ্টাব্দে ইবেরিয়ার তাইফা পদ্ধতির আওতায় গ্রানাডা আমিরাত স্বাধীনতা বজায় রাখে। উত্তরের খ্রিষ্টান রাজ্যগুলোকে কর প্রদানের মাধ্যমে তারা টিকে ছিল। ১০৩১ থেকে তারা দক্ষিণে বিস্তৃত হতে শুরু করে।
প্রথম মারওয়ানি
মারওয়ানের প্রথম কাজ ছিল এসময় ইসলামি বিশ্বের অধিকাংশ এলাকা জুড়ে খলিফা হিসেবে স্বীকৃত আবদুল্লাহ ইবনুল জুবায়েরের বিদ্রোহী দলের উপর কর্তৃত্ব প্রতিষ্ঠা করা। মারওয়ান মিশর অধিকার করেন ও নয় মাস শাসন করার পর ৬৮৫ খ্রিষ্টাব্দে মৃত্যুবরণ করেন।
উমরকে অর্থনৈতিক সংস্কারের জন্য কৃতিত্ব দেয়া হয়। উমাইয়া শাসনের সময় অধিকাংশ জনতা ছিল খ্রিষ্টান, ইহুদি, জরস্ট্রিয়ান ও অন্যান্য ক্ষুদ্র সম্প্রদায়ের। এই ধর্মীয় সম্প্রদায়গুলোকে ইসলাম গ্রহণে বাধ্য করা হয়নি। তাদেরকে জিজিয়া নামক কর দিতে হত। এ কর মুসলিমদের উপর ছিল না। ফলে রাজস্ব সংগ্রহের দিক থেকে ব্যাপকভাবে ইসলাম গ্রহণ সমস্যার সৃষ্টি করছিল। কিছু বিবরণী থেকে জানা যায় প্রাদেশিক শাসকরা ধর্মান্তরে নিরুৎসাহিত করছিলেন। উমর কীভাবে এই পরিস্থিতি মোকাবেলা করেন তা স্পষ্ট না, কিন্তু সুত্র মতে তিনি আরব ও অনারবদের প্রতি একই নীতি অবলম্বন করেন এবং ইসলাম গ্রহণের পথে বাধা অপসারণ করেন।
দিওয়ান আল খারাজ
এই বিভাগ সাম্রাজ্যের রাজস্ব ব্যবস্থাপনা তদারক করত। সেসাথে নতুন করারোপ ও সংগ্রহ ব্যবস্থা করা এ বিভাগের কাজ ছিল।
সামাজিক সংগঠন
উমাইয়া খিলাফতের সময় প্রধান চারটি সামাজিক শ্রেণী ছিলঃ
ঐতিহাসিক গুরুত্ব
উমাইয়া শাসনের সময় আরবি প্রশাসনিক ভাষা হিসেবে স্বীকৃত হয়। রাষ্ট্রীয় দলিল ও মুদ্রা আরবিতে জারি করা হত। ব্যাপক মাত্রায় ধর্মান্তরকরণ সমাজে বিশাল সংখ্যক মুসলিম জনসংখ্যার জন্ম দেয়। উমাইয়ারা জেরুজালেমের ডোম অব দ্য রক ও দামেস্কের উমাইয়া মসজিদ নির্মাণ করে।
পরবর্তী ইসলামি ইতিহাসবিদদের কাছে উমাইয়ারা নেতিবাচক প্রতিক্রিয়া পেয়েছেন। তারা উমাইয়াদের প্রকৃত খিলাফতের পরিবর্তে রাজতন্ত্র চালুর জন্য দোষারোপ করেন। তবে আধুনিক আরব জাতীয়তাবাদীরা উমাইয়া শাসনের সময়কে আরবদের স্বর্ণযুগ বলে থাকে। এটি বিশেষত সিরিয়ান জাতীয়তাবাদী ও বর্তমানের সিরিয়া রাষ্ট্রের সাথে মেলে যাদের কেন্দ্র উমাইয়াদের মতই দামেস্ক। প্যান আরব রং হিসেবে যে চারটি রং বিভিন্ন আরব দেশের জাতীয় পতাকায় অঙ্কিত আছে তাকেও উমাইয়াদের প্রতিনিধিত্বশীল ধরা হয়।
সুন্নি দৃষ্টিভঙ্গি
মুয়াবিয়ার পরবর্তী অধিকাংশ শাসকের ব্যাপারে সুন্নি পন্ডিতরা নেতিবাচক দৃষ্টিভঙ্গি রাখেন এবং তাদের মতে তারা উম্মাহকে সংকটে ফেলেছিলেন। ব্যতিক্রমদের মধ্যে অন্যতম হলেন উমর ইবনে আবদুল আজিজ। খুলাফায়ে রাশেদীনের পর তাকে সবচেয়ে মহৎ খলিফা হিসেবে গণ্য করা হয়। তিনি পূর্বসূরিদের অন্যায় নীতি মাওয়ালিদের জিজিয়া কর বিলুপ্ত করেন।
বহিঃসংযোগ
ომაიანთა სახალიფო
নূতন (ভারতীয় অভিনেত্রী)
অভিনয়
১৯৫০ সালে চৌদ্দ বছর বয়সে হামারি বেটি চলচ্চিত্রের মাধ্যমে অভিনয়কর্মের সূচনা ঘটান। তার মা শোভনা সমর্থ চলচ্চিত্রটির পরিচালক ছিলেন। এরপর নাগিনা ও হামলোগে ধারাবাহিকভাবে ১৯৫১ সালে অভিনয় করেন। ১৯৫২ সালে তিনি মিস ইন্ডিয়া শিরোপা জয় করেন।
ইয়ামামার যুদ্ধ
চূড়ান্ত পর্যায়
মুসায়লিমার সেনাবাহিনীর এক চতুর্থাংশ এসময় টিকে ছিল। তারা একটি দেয়ালঘেরা বাগানে আশ্রয় নেয়। তাদের ডান পাশের কমান্ডার মুহাকিম পিছু হটতে সক্ষম হয়। মুসলিমরা এখানে উপস্থিত হলে মুসায়লিমাসহ ৭,০০০ এর কিছু বেশি বিদ্রোহী সৈনিক এতে উপস্থিত ছিল। বিদ্রোহীরা গেট বন্ধ করে দেয়। ফলে মুসলিমরা ভেতরে গিয়ে লড়াই করতে সক্ষম ছিল না।
শ্রী শ্রী গোপীনাথ জিউর মন্দির, কুষ্টিয়া
পূজা পার্বণ
এই মন্দিরের দুর্গপূজা ও রথযাত্রা বেশ জনপ্রিয়।
ভরি
স্বর্ণকারদের কাছে
স্বর্ণকার, যিনি স্বর্ণের ব্যবসা কিংবা স্বর্ণালঙ্কার তৈরী করেন তাদের কাছে ভরির ওজন ভিন্নতর হয়। গ্রাহকের কাছে বিক্রয়ের সময় তারা পুরো বাজার দর হিসেবে ১ ভরি স্বর্ণ বা রূপার দাম নির্ধারণ করেন। অথচ গ্রাহক যখন ঐ ১ ভরি স্বর্ণ বা রূপা বিক্রয় করেন তখন তাতে অলঙ্কারের আকরিক খাদ নির্ধারণ করে মূল্য প্রদান করেন।
ব্রহ্মগুপ্ত ম্যাট্রিক্স
যা নিম্নোক্ত সমীকরণের জন্য সন্তোষজনক:
বাহাই বিশ্বাস ও লৈঙ্গিক সমতা
বাহাই ধর্মের অন্যতম মৌলিক শিক্ষা হল যে, কিছু ছোটখাট দৃষ্টান্ত ব্যতীত নারী ও পুরুষ সমান এবং লৈঙ্গিক সমতা হল একটি আধ্যাত্মিক ও নৈতিক মান যা পৃথিবীকে একীকরণের জন্য অপরিহার্য এবং শান্তির পূর্বশর্ত । বাহাই শিক্ষাচার ব্যক্তি, পরিবার এবং সম্প্রদায় জীবনে এই নীতি বাস্তবায়নের গুরুত্বের উপর জোর দেয়। তা সত্ত্বেও বাহাই মতে দুই লিঙ্গের পূর্ণ আধ্যাত্মিক ও সামাজিক সাম্যের ধারণা বলতে সমতা বোঝায় না, সেখানেও জীবনের নির্দিষ্ট কিছু ক্ষেত্রে লৈঙ্গিক বৈষম্য এবং পার্থক্য দেখা যায়। উল্লেখযোগ্যভাবে, যদিও বাহাই নারীরা জাতীয় এবং আন্তর্জাতিক উভয় স্তরে ধর্মীয় পদে নির্বাচিত এবং নিযুক্ত হয়ে বিস্তৃত পরিসরে কাজ করতে পারে কিন্তু তাদের বাহাই বিশ্বাসের সর্বোচ্চ পরিচালনা প্রতিষ্ঠান ইউনিভার্সাল হাউস অফ জাস্টিসের সদস্য হিসাবে কাজ করার অনুমতি নেই।
রানাঘাট কলেজ
রানাঘাট কলেজ হল নদীয়া জেলার শহর রানাঘাটে প্রতিষ্ঠিত একটি কলেজ বা মহাবিদ্যালয়।এই কলেজটি ১৯৫০ সালে প্রতিষ্ঠিত হয়।এই কলেজে বিজ্ঞান ও কলা বিষয়ে ডিগ্রি কোর্স করানো হয়।কলেজটি [কল্যাণী বিশ্ববিদ্যালয়|কল্যাণী বিশ্ববিদ্যালয়ের] অনুমোদিত।
কম্পিউটার বিজ্ঞানের ইতিহাস
গোড়ার কথা
১৮৩৭ খ্রীষ্টাব্দে চার্লস ব্যাবেজ একটি বিশ্লেষণধর্মী বা অ্যানালিটিকাল ইঞ্জিন-এর খসড়া তৈরী করেন যার মূল সুবিধাগুলি ছিল - এক্সপ্যান্ডেবেল মেমরি (বিস্তারযোগ্য যান্ত্রিক স্মৃতিশক্তি), গাণিতিক হিসাব করার ক্ষমতা, যুক্তিনির্ভর সিদ্ধান্ত নেওয়ার ক্ষমতা, লুপ ও কন্ডিশনাল ব্রাঞ্চিং(যা আধুনিক প্রোগ্রামিং ভাষাগুলিতে পাওয়া যায়) ইত্যাদি। এই যন্ত্রটিকে বিজ্ঞানীরা বিশ্বের প্রথম কম্পিউটার বলে স্বীকার করে থাকেন এবং ট্যুরিংসমতুল্য বলেও মনে করা হয়।
দ্বিমূল তত্ত্ব বা বাইনারী লজিক
এর সমান্তরালভাবে মেকানিকাল শাখারও অনেক উন্নতি ঘটে যার অন্যতম প্রধান চালিকাশক্তি ছিল তৎকালীন শিল্প বিপ্লব। ফরাসী বয়নশিল্পী যোসেফ মেরী জ্যাকার্ড এক অভিনব বয়নযন্ত্র কাজে লাগান যা একাধিক ছিদ্রযুক্ত পাঞ্চড্ কার্ড দিয়ে চালিত হত। যদিও এই যন্ত্র সংজ্ঞানুযায়ী কম্পিউটারের মতো ছিল না, কিন্তূ এর সাহায্যে বিজ্ঞানীরা বুঝেছিলেন কীভাবে ০ ও ১ এর সাহায্যে একটি যন্ত্রকে নির্দেশ পাঠানো যায়।
শুরুর দিকের কম্পিউটার হার্ডওয়্যার
পৃথিবীর প্রথম প্রোগ্রাম-চালিত কম্পিউটার ছিল জেড থ্রি যা ১৯৪১ সালে কোনরাড যুসে তৈরী করেন। ১৯৯৮ সালে অধ্যাপক রাউল রোহাস প্রমাণ করেন যে এই নীতিগতভাবে যন্ত্রটি ট্যুরিং কম্প্লিট।. এরপর কোনরাড যুসে এস২ নামক গণনাকারী যন্ত্র যা প্রথম (প্রসেস কন্ট্রোল যন্ত্র ও বিশ্বের প্রথম কম্পিউটার ব্যবসার প্রতিষ্ঠা করেন যা বিশ্বের প্রথম বাণিজ্যিক উদ্দেশ্যে উৎপাদিত কম্পিউটার জেড ফোর তৈরী করে। এছাড়াও তিনি প্রথম হাই-লেভেল প্রোগ্রামিং ভাষা প্লানক্যালকুল্ তৈরি করেছিলেন।
শ্যানন্ ও ইনফরমেশন থিওরি
ক্লড শ্যানন্ ১৯৪৮ সালে তার গবেষণাপত্র এ ম্যাথমেটিকাল থিউরি অফ কমিউনিকেশন -এ ইনফরমেশন থিওরি-এর অবতারণা করেন যাতে একজন প্রেরকের তথ্য এনকোড বা সঙ্কেতে পরিণত করার জন্য সম্ভাব্যতা তত্ত্ব ব্যবহারের কথা তিনি আলোচনা করেন। এই গবেষণাপত্রটি পরে ডেটা কম্প্রেশন ও ক্রিপ্টোগ্রাফীর সূচনা করে।
আমিন উল্লাহ শেখ (বীর বিক্রম)
মুক্তিযুদ্ধে ভূমিকা
মুক্তিযুদ্ধকালে মুক্তিবাহিনীর নৌ মুক্তিযোদ্ধারা কেন্দ্রীয় পরিকল্পনায় আগস্ট মাসে একযোগে কয়েকটি সফল অপারেশন পরিচালনা করেন। এতে পাকিস্তান সরকারের ভিত কেঁপে ওঠে। বহির্বিশ্বে বাংলাদেশের মুক্তিযুদ্ধ নিয়ে হইচই পড়ে। এর সাংকেতিক নাম ছিল ‘অপারেশন জ্যাকপট’। এরপর নৌ মুক্তিযোদ্ধারা বাংলাদেশ থেকে ভারতে ফিরে যান। কিছুদিন পর তারা কয়েকটি দলে বিভক্ত হয়ে আবার বাংলাদেশে রওনা হন। আমিন উল্লাহ শেখের নেতৃত্বে ২৬ জনের একটি দল রওনা হয় চাঁদপুরের উদ্দেশে। অক্টোবর মাসের শেষে তারা চাঁদপুরে পৌঁছান। এবার আগের মতো কেন্দ্রীয় পরিকল্পনা ছিল না। কোনো নির্দিষ্ট এলাকা বা সময় বেঁধে দেওয়া হয়নি। প্রতিটি দলের দলনেতা সহযোদ্ধাদের সঙ্গে আলোচনা করে টার্গেট নির্ধারণ করতেন। দ্বিতীয় পর্যায়ে আমিন উল্লাহ শেখরা চাঁদপুরে অনেকগুলো অপারেশন করেন। এর মধ্যে বার্মা ইস্টার্ন (বর্তমানে মেঘনা) কোম্পানির তেলের ডিপো, এমভি লোরেম, এমভি স্বামী, এমভি লিলিসহ চীনা পতাকাবাহী জাহাজ ও পাকিস্তান নৌবাহিনীর গানবোট ধ্বংস উল্লেখযোগ্য। ৩০ অক্টোবর রাতে তারা দুটি দলে বিভক্ত হয়ে একই সময় দুটি অপারেশন করেন। আমিন উল্লাহ শেখ পরিকল্পনা করেছিলেন ওই রাতে তারা চাঁদপুরের ভাটিতে নীলকমলের কাছে অপারেশন করবেন। সেখানে রাতে পাকিস্তানি সেনা ও নৌবাহিনীর কয়েকটি গানবোট নোঙর করা থাকত। এদিকে ডাকাতিয়া নদীর লন্ডন ঘাটে মার্কিন পতাকাবাহী এমভি লোরেমও সেদিন নোঙর করা ছিল। জাহাজটি পাকিস্তানিদের জন্য খাদ্য ও সমরাস্ত্র বহন করে সেখানে আসে। এ খবর আমিন উল্লাহ শেখ সে দিনই জানতে পারেন। তিনি সহযোদ্ধাদের সঙ্গে আলোচনা করে একই দিন ওই জাহাজেও অভিযান পরিচালনার সিদ্ধান্ত নেন। তার প্রত্যক্ষ তত্ত্বাবধানে পরিচালিত হয় পাকিস্তানি গানবোট ধ্বংসের অভিযান। অপর দল এমভি লোরেম জাহাজ ধ্বংস করে। নীলকমলে নিরাপত্তাব্যবস্থা ছিল অত্যন্ত মজবুত। এরই মধ্যে সে দিন তার সহযোদ্ধারা দুঃসাহসিকতার সঙ্গে মাইন লাগিয়ে পাকিস্তানি নৌবাহিনীর একটি গানবোট ডুবিয়ে দেন। দুর্ধর্ষ নৌ-মুক্তিযোদ্ধাদের আক্রমণ পাকিস্তানিরা কঠোর নিরাপত্তাবলয় তৈরি করেও প্রতিরোধ করতে পারেনি। অন্যদিকে লন্ডন ঘাটে ডুবে যাওয়া ‘এমভি লোরেম’ স্বাধীনতার পর তিন দশক ওই অভিযানের স্মৃতি বহন করে। তখন পর্যন্ত সেটি উদ্ধার করা সম্ভব হয়নি। মুক্তিযুদ্ধকালের এসব অভিযানের ধরন ও বিবরণ এখন মনে হয় একই রকম। কিন্তু বাস্তবে কোনো ঘটনাই এক রকম ছিল না। স্থান ও অবস্থানভেদে প্রতিটি অভিযান ছিল ভিন্ন রকমের। সুচিন্তিত পরিকল্পনা করে মুক্তিযোদ্ধাদের এক একটি অভিযান সফল করতে হয়েছে।
বিপরীতমুখী এবং অগ্রমুখী গতি
সূর্যবহিস্থ গ্রহ
WASP-১৭b হল প্রথম আবিষ্কৃত সূর্যবহিস্থ গ্রহ যা তার তারার ঘূর্ণনের বিপরীতে তার তারাকে প্রদক্ষিণ করছে । ঠিক একদিন পরে এরকম আরেকটি দ্বিতীয় গ্রহ ঘোষণা করা হয়েছিল: HAT-P-৭b ।
ক্রিকেট বিশ্বকাপ ফাইনালের তালিকা
ক্রিকেট বিশ্বকাপে ২০টি বিভিন্ন দেশ খেলার যোগ্যতা অর্জন করে। তন্মধ্যে সাতটি দল প্রতিটি প্রতিযোগিতায় অংশগ্রহণ করেছে ও অনুষ্ঠিত দশটি প্রতিযোগিতার শিরোপায় ৫টি দল নিজেদের মধ্য ভাগাভাগি করেছে। ফাইনাল খেলা সাতটি মাঠে অনুষ্ঠিত হয়েছে। লর্ড’স ক্রিকেট গ্রাউন্ড একমাত্র স্টেডিয়াম হিসেবে একাধিকবার ফাইনাল খেলা আয়োজন করেছে। ভারত একমাত্র দেশ হিসেবে একাধিকবার ভিন্নমাঠে ফাইনাল খেলার আয়োজন করে।
ইতিহাস
১৯৮৭ সালের প্রতিযোগিতাটি উপমহাদেশের ভারত ও পাকিস্তানে যৌথভাবে আয়োজিত হয়। কলকাতার ইডেন গার্ডেনসে অনুষ্ঠিত চূড়ান্ত খেলায় অস্ট্রেলিয়া ও ইংল্যান্ড মুখোমুখি হয়। দ্বিতীয়বারের মতো অংশগ্রহণ করে দল দু’টি তাদের প্রথম শিরোপা লাভে লড়াইয়ে নামে। টসে জয়ী হয়ে অস্ট্রেলিয়া ব্যাটিংয়ে নামে। ডেভিড বুনের ১২৫ বলে ৭৫ রানের কার্যকরী ও মাইক ভেলেটার ক্ষিপ্রগতির ৩১ বলে ৪৫ রানের কল্যাণে অস্ট্রেলিয়া ৫ উইকেটে ২৫৩ রান সংগ্রহ করে। এ প্রতিযোগিতায় প্রথমবারের মতো ৫০ ওভারের ইনিংস খেলা হয়। প্রায় ৭০,০০০ দর্শক সমাগমে ইংল্যান্ডের বিল অ্যাথে, মাইক গ্যাটিং ও অ্যালান ল্যাম্বের মাঝারি সারির ব্যাটিংয়ে কিছুটা প্রতিরোধ গড়ে তুললেও জয়ের জন্য চূড়ান্ত ওভারে ১৭ রানের প্রয়োজন পড়ে। কিন্তু শেষ ওভারে দলটি ৯ রান সংগ্রহ করে ও ৭ রানে পরাজিত হয়।
পাকিস্তানি বাঙালি
পাকিস্তানি বাঙালি বলতে পাকিস্তানের ঐ সমস্ত নাগরিকদের বুঝায়, যারা জাতিগতভাবে বাঙালি এবং পাকিস্তানের নাগরিক। তারা পূর্ব পাকিস্তান থেকে পশ্চিম পাকিস্তানে বসবাস করতে এসেছিল অথবা ১৯৭১ সালে বাংলাদেশের স্বাধীনতা অর্জনের পর বাংলাদেশ থেকে পাকিস্তানে এসে নাগরিকত্ব পেয়েছেন। বাংলাদেশী টাকার চেয়ে পাকিস্তানের রুপির মান কম হওয়ায় পাকিস্তানে এসে কাজ করে অর্থ উপার্জন করা তাদের জন্য খুব বেশি লাভজনক নয়।  অধিকাংশ পাকিস্তানি বাঙালি দুইটি ভাষায় কথা বলতে জানেন। তাদের একটি হলো উর্দু এবং অন্যটি বাংলা। তারা মূলত করাচি শহর এবং এর আশেপাশে বসবাস করেন।
১৯৪৭ এর পূর্বে
বিংশ শতাব্দীর শুরুর দিক থেকে পাকিস্তানি বাঙালিরা পূর্ব বাংলা থেকে পাকিস্তানে এসে বসবাস শুরু করেন। তারা তখন সিন্ধু প্রদেশে বসবাস শুরু করেন। তারা সেখানে গিয়ে পাকিস্তানের ভাষা ও সংস্কৃতি রপ্ত করে দ্বিভাষিক নাগরিকে পরিণত হন। তারা বাংলার পাশাপাশি উর্দু ভাষায় কথা বলা শুরু করেন।
জনমিতি
শেখ মুহাম্মাদ ফিরোজ, পাকিস্তানি বাঙালি বিষয়ক কমিটির চেয়ারম্যান, এর দেয়া তথ্য অনুসারে পাকিস্তানে প্রায় ২০০টি বাঙালি জনবসতি আছে। এর মধ্যে ১৩২টিই করাচিতে। করাচির বাঙালি বসতি অঞ্চলকে "মিনি বাংলাদেশ" বলে আখ্যায়িত করা হয়। এসব অঞ্চলে রঙিন বাংলা সাইনবোর্ড, ভাসানী ক্যাপ, লুঙ্গি এবং কোর্তা ইত্যাদি প্রায়ই দেখা যায়। করাচির চট্টগ্রাম কলোনীতে একটি বাজার আছে, যা সারা পাকিস্তানে ঢাকার কাপড়ের জন্য বিখ্যাত। তবে সাম্প্রতিককালে, বাঙালির সংখ্যা কমে যাচ্ছে। জাতিগত রেষারেষির জন্য পাকিস্তানের বাঙালিরা এখন অন্যত্র ভ্রমণ করছে।
গিরিডি রেলওয়ে স্টেশন
ভবিষ্যৎ সম্প্রসারণ
নতুন গিরিডিহকে ধানবাদ সাথে টুন্ডি এবং গোবিন্দপুর হয়ে এবং চাকাই এবং সোনো হয়ে ঝাঝার সাথে সংযোগ করার অন্যান্য প্রস্তাবও রয়েছে। ঝাঝা-নতুন গিরিডিহ রেললাইনের প্রথম ধাপে   ২০ কিমি দীর্ঘ ঝাঝা-বাটিয়া অংশ রয়েছে, যার ভিত্তি স্থাপন করা হয় ২০১৯ সালে এবং যা ৪৯৬ কোটি টাকা ব্যয়ে নির্মিত হবে।
সাবীয় জাতি
ইতিহাস
বেশ কিছু কারণে খ্রিস্টপূর্ব ১ম সহস্রাব্দের শেষ দিকে সাবীয় রাষ্ট্র ও সভ্যতার উল্লেখযোগ্য অবক্ষয় ঘটে। সাবা খ্রিস্টপূর্ব প্রথম শতাব্দীতে হিমিয়ার রাজ্য দ্বারা অধিকৃত হয়; তবে সাবা রাজাদের প্রথম হিমিয়ার রাজ্য এবং ধু রায়দানের মধ্যে বিভেদের পরে মধ্য সাবীয় রাজ্য দ্বিতীয় শতাব্দীর প্রথমদিকে আবির্ভূত হয়েছিল, উল্লেখ্য যে মধ্য সাবীয় রাজ্য অনেক গুরুত্বপূর্ণ দিক দিয়ে প্রাচীন সাবীয় রাজ্য থেকে আলাদা ছিল। শেষ পর্যন্ত তৃতীয় শতাব্দীর শেষদিকে হিমিয়াররা সাবীয় রাজ্য জয় করে নেয় এবং সেই সময় রাজধানী ছিল মা’রিব। মধ্যযুগীয় আরব ভৌগলিকগণ চিহ্নিত করেন যে এটি সায়হাদ নামে মরুভূমির প্রান্তে অবস্থিত, এর বর্তমান নাম রামলাত আল-সাবাতায়িন।
ধর্মীয় প্রথা
মুসলিম লেখক মুহাম্মদ শুকরি আল-আলুসি তাঁর বুলুঘ আল-আরব ফি আহওয়াল আল-আরব এ ইসলামে তাদের ধর্মীয় অনুশীলনের তুলনা করেছেন:
জোহার
জোহর ২০২০ সালে মুক্তিপ্রাপ্ত ভারতীয় তেলুগু ভাষার একটি নৃতাত্ত্বিক নাট্যধর্মী চলচ্চিত্র, যা তেজা মার্নি পরিচালিত এবং এস্থার অনিল, অঙ্কিত কৈয়া, নায়না গাঙ্গুলি, ইছোয়ারি রাও, চৈতন্য কৃষ্ণ এবং সুভলেখা সুধাকর অভিনীত। ছবিটি হল টালিউডের প্রথম নৃতাত্ত্বিক রাজনৈতিক নাট্য চলচ্চিত্র। চলচ্চিত্রটি এর স্ক্রিপ্ট এবং প্রধান অভিনেতাদের অভিনয়ের জন্য অত্যন্ত ইতিবাচক পর্যালোচনা পেয়েছে।
বালু নদী
বালু নদী বাংলাদেশের উত্তর-কেন্দ্রীয় অঞ্চলের গাজীপুর, ঢাকা ও নারায়ণগঞ্জ জেলার একটি নদী। নদীটির দৈর্ঘ্য ৪৪ কিলোমিটার, গড় প্রস্থ ৭৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বালু নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৬।
সীতা দেবী
সীতা দেবী (Sita Debi) ( ১০ এপ্রিল, ১৮৯৫  -   ২০ ডিসেম্বর, ১৯৭৪)  ছিলেন ঊনবিংশ শতকের প্রথমার্ধের বাঙালি সুলেখিকা। তার  ও তার জ্যেষ্ঠা ভগিনী শান্তা দেবীর রচনা  সেসময়  বাংলায় যথেষ্ট আলোড়ন সৃষ্টি করেছিল।
জন্ম ও প্রারম্ভিক জীবন
সীতা দেবীর জন্ম ১৮৯৫ খ্রিস্টাব্দের ১০ ই এপ্রিল  বৃটিশ ভারতের কলকাতায়। পিতা প্রখ্যাত সাংবাদিক ও শিক্ষাবিদ রামানন্দ চট্টোপাধ্যায় এবং মাতা মনোরমা দেবী। এঁদের আদি নিবাস ছিল বাঁকুড়ার পাঠকপাড়ায়। সীতার প্রথম তেরো বৎসর কাটে এলাহাবাদে। সেসময় সেখানে মেয়েদের ভালো স্কুল না থাকায় তার ও তার জ্যেষ্ঠা ভগিনীর লেখাপড়া শুরু হয় গৃহশিক্ষক পিতৃবন্ধু নেপালচন্দ্র ও ইন্দুভূষণ রায়ের কাছে। সাংবাদিক পিতাকে ঘিরে যে সাহিত্যিক ও সাংস্কৃতিক পরিমণ্ডল সৃষ্টি হয় তার মধ্যে তারা বড় হন। ১৯০৮ খ্রিস্টাব্দে পিতা কলকাতায় ফিরলে তিনি  কলকাতার বেথুন স্কুলে ভর্তি হন। ১৯১২ খ্রিস্টাব্দে ম্যাট্রিক ও ১৯১৬ খ্রিস্টাব্দে ইংরাজীতে অনার্স সহ বি.এ পাশ করেন।
নিকি মিনাজ
২০০৯ সালে ইয়ং মানি এন্টারটেইনমেন্টের সাথে চুক্তি স্বাক্ষর করার পরে, মিনাজ তার প্রথম স্টুডিও অ্যালবাম, পিঙ্ক ফ্রাইডে (২০১০) প্রকাশ করে, যা ইউএস বিলবোর্ড ২০০- এ প্রথম স্থানে উঠেছিল এবং শেষ পর্যন্ত রেকর্ডিং ইন্ডাস্ট্রি অ্যাসোসিয়েশন অব আমেরিকা (আরআইএএ) কর্তৃক ট্রিপল প্ল্যাটিনাম সনদ পেয়েছিল। তার দ্বিতীয় অ্যালবাম, পিঙ্ক ফ্রাইডে: রোমান রিলোডেড ২০১২ সালে প্রকাশিত হয়েছিল এবং বেশ কয়েকটি দেশে প্রথম স্থান অধিকার করেছিল। মিনাজ ২০১২-এর অ্যানিমেটেড ফিল্ম আইস এজ: কন্টিনেন্টাল ড্রিফট -এর মাধ্যমে অ্যানিমেশন চলচ্চিত্রে পা রাখেন। ২০১৩ সালে তিনি আমেরিকান আইডলের দ্বাদশ মরসুমের বিচারক ছিলেন। মিনাজের তৃতীয় স্টুডিও অ্যালবাম, দ্য পিঙ্কপ্রিন্ট ২০১৪ সালে প্রকাশিত হয়েছিল। পরবর্তীকালে তিনি দ্য আদার ওম্যান (২০১৪) এবং বারবারসপ: দ্য নেক্সট কাট (২০১৬) ছবিতে সহায়ক ভূমিকা পালন করেছিলেন। ২০১৮ সালে প্রকাশিত হয়েছিল তার চতুর্থ স্টুডিও অ্যালবাম, কুইন ।
মিনাজকে সর্বকালের অন্যতম প্রভাবশালী মহিলা র‌্যাপ শিল্পী হিসাবে অভিহিত করা হয় এবং মিডিয়াতে তাকে প্রায়শই "র‌্যাপের কুইন" হিসাবে ডাকা হয়।    তাঁর পুরো ক্যারিয়ার জুড়ে তিনি ছয়টি আমেরিকান মিউজিক অ্যাওয়ার্ডস, ১১ টি বিইটি অ্যাওয়ার্ডস, ৪টি এমটিভি ভিডিও মিউজিক অ্যাওয়ার্ডস, ৪টি বিলবোর্ড  মিউজিক অ্যাওয়ার্ডস, ২টি বিলবোর্ড উইমেন ইন মিউজিক অ্যাওয়ার্ডস এবং ১০টি গ্র্যামি অ্যাওয়ার্ডস সহ অসংখ্য প্রশংসা পেয়েছেন। মিনাজের শীর্ষ শিল্পী হিসাবে ৩০ মিলিয়ন কপি, একক শিল্পী হিসাবে ৬০ মিলিয়ন একক কপি এবং বিশ্বব্যাপী ৫ মিলিয়নেরও বেশি কপি অ্যালবাম বিক্রি হয়েছে, যা তাকে বিশ্বের সর্বাধিক বিক্রিত সংগীত শিল্পীদের মধ্যে একজনে পরিণত করেছে।
ব্যক্তিগত জীবন
২০১৪ সালের শেষের দিকে, মিনাজ তার দীর্ঘকালীন প্রেমিক সাফারি স্যামুয়েলস থেকে আলাদা হয়ে যান, যার সাথে তিনি ২০০০ সাল থেকে ডেটিং চালিয়ে যাচ্ছিলেন। দ্য পিঙ্কপ্রিন্টে -র কয়েকটি ট্র্যাক তাদের সম্পর্কের শেষের দ্বারা অনুপ্রাণিত হয়েছিল বলে মনে করা হয়। মিনাজ ২০১৫ সালের প্রথম দিকে র‍্যাপার মেক মিলের সাথে ডেটিং শুরু করেন। ৫ জানুয়ারী, ২০১৭ সালে, তিনি টুইটারের ঘোষণা করেছিলেন যে তিনি তাদের দুই বছরের সম্পর্কর ইতি টানছেন।
রমাকান্ত চৌধুরী
প্রখ্যাত বাঙালী লেখক মাইকেল মধুসুদন দত্তের অনুসরণে অমিত্রাক্ষর ছন্দে লেখা তাঁর প্রথম কবিতার বই "অভিমন্যু বধ" ১৮৭৫ সালে প্রকাশ পায়। ৯৮ পৃষ্ঠার এই কবিতায় ভীষ্মের নেতৃত্বে মহাভারতের যুদ্ধের আরম্ভ থেকে অভিমন্যুর মৃত্যু পর্যন্ত কাহিনী চিত্রিত হয়েছে। ১৯শ শতকের শেষদিকে তিনি "সীতাহরণ" এবং "রাবণ বধ" নামের দুটি নাটক লেখেন। অবশ্য এর একটি বইও বর্তমানে উপলব্ধ নয়।
মাস্টারপিস বাংলাদেশ
শিক্ষা
২০২১ সালের আগস্টে, জাতিসংঘের উন্নয়ন কর্মসূচি (UNDP) এবং মাস্টারপিস বাংলাদেশ যৌথভাবে সিলেটি নাগরির সচেতনতা বৃদ্ধির জন্য নাগরি হিকি [ꠘꠣꠉꠞꠤ ꠢꠤꠇꠤ] নামে একটি শিশুপাঠ্য প্রকাশ করে। মূলত সামাজিক সম্প্রীতি প্রতিষ্ঠায় সিলেটি নাগরি, মণিপুরী ও খাসি ভাষার শিক্ষা ও চর্চার জন্য একটি প্রকল্প হাতে নেয়া হয়। সিলেট বিভাগের প্রায় পাঁচ শতাধিক শিক্ষার্থী এ প্রকল্পের আওতায় প্রশিক্ষণ পায়। প্রকল্পের সমন্বয়ক ও মাস্টারপিস বাংলাদেশের সহযোগী সমন্বয়ক জামিল হোসেনের পরিচালনায় পাঁচ মাসব্যাপী প্রশিক্ষণের সমাপনী এবং পুরস্কার বিতরণ অনুষ্ঠান সিলেট নগরীর মুসলিম সাহিত্য সংসদ অডিটোরিয়ামে অনুষ্ঠিত হয়। উক্ত অনুষ্ঠানে বিশেষ অতিথি ছিলেন শাহজালাল বিজ্ঞান ও প্রযুক্তি বিশ্ববিদ্যালয়ের বাংলা বিভাগের সহযোগী অধ্যাপক মোহাম্মদ আশরাফুল করিম, সহযোগী অধ্যাপক ড. মস্তাবুর রহমান, নাগরি গবেষক ও অক্সফোর্ড ইউনিভার্সিটির শিক্ষক জেমস লয়েড উইলিয়ামস, নাগরি গবেষক ও লন্ডন ইউনিভার্সিটির শিক্ষক ড. স্যু লয়েড উইলিয়ামস, বাংলাদেশ মনিপুরী সাহিত্য সংসদের সভাপতি একে শেরাম সহ অনেকেই।
ভারত–পাকিস্তান নৌযুদ্ধ ১৯৭১
পটভূমি
১৯৬৫ সালের ভারত-পাকিস্তান যুদ্ধ স্থল সীমানা ভিত্তিক যুদ্ধ হওয়ায় ভারতীয় নৌবাহিনী গুরুত্বপূর্ণ ভূমিকা রাখতে পারেনি।পাকিস্তানের করাচি থেকে ২০০ মাইল (৩০০ কি. মি.) দক্ষিণে অবস্থিত ভারতের দ্বারকায় নৌবাহিনীর রাডার স্টেশনে ৭ সেপ্টম্বর পাকিস্তানি নৌ বহর একটি অভিযান পরিচালনা করে। এই অভিযানের নাম দেওয়া হয়েছিল অপারেশন দ্বারকা। অপারেশনটির নেতৃত্ব দিয়েছিলেন কমান্ডার এস এম আনোয়ার। এই অপারেশনের কারণে ভারতীয় নৌবাহিনীকে দ্রুত আধুনিকীকরণ ও সম্প্রসারণের পদক্ষেপ নেওয়া হয়। ফলে ভারতীয় নৌবাহিনীর বাজেট ₹৩৫০ মিলিয়ন থেকে বেড়ে দাঁড়ায় ₹১.৫ বিলিয়নে।  সোভিয়েত ইউনিয়ন থেকে আনা সাবমেরিন এবং ৬ টি  ও এস এ মিসাইল শিপ ভারতীয় নৌবাহিনীকে আরও শক্তিশালী করে তুলে।
পূর্বাঞ্চলে নৌ-অভিযান
কমান্ডিং অফিসার রিয়ার এডমিরাল মোহাম্মদ শরীফের আহবান সত্ত্বেও পাকিস্তানের পূর্ব অংশে, পাকিস্তান নৌবাহিনী যুদ্ধজাহাজের একটি স্কোয়াড্রন কখনই বজায় রাখেনি । যার ফলে মেরামত ও লজিস্টিক সুবিধা চট্টগ্রামে উন্নতমানের ছিল না।ভারতীয় নৌবাহিনীর পূর্বাঞ্চলীয় নৌ কমান্ড কার্যত পূর্বাঞ্চল থেকে কোন বিরোধিতার মুখোমুখি হয়নি। এয়ার ক্রাফট বিকর‍্যান্ট, তার সহযোগী নৌ জাহাজ ই এন এস গুল্ডার, ই এন এস ঘাড়িয়াল,  ই এন এস মাগার এবং সাবমেরিন  ই এন এস কান্ডারী তাদের অপারেশন স্বাধীনভাবে পরিচালনা করে।
পেন্সিল স্কার্ট
right|200px|thumb|আধুনিক পেন্সিল স্কার্ট
স্টাইল
পেন্সিল স্কার্টকে ক্লাসিক ফ্যাশনেবল পোশাক হিসেবে গণ্য করা হয়, এবং সেই সাথে পশ্চিমা নারীদের ওয়াড্রোবে থাকা একটি সাধারণ পোশাক হিসেবে ধরা হয়। এটি মূলত স্যুটের একটি অংশ হিসেবে পরিধান করা হয়। এটি আটোসাটো হওয়া চলাচলে অসুবিধা হতে পারে বিবেচনা করে সাধারণত এই স্কার্টে পেছন দিকে মাঝবরাবর সামান্য একটু অংশ চিরে দেওয়া হয়। আবার কিছু ক্ষেত্রে চিরে দেওয়ার বদলে কিছু অংশ ভাঁজ করেও দেওয়া হয়, যা আরো বেশি মার্জিত। এই ভাঁজ করার ফলে ভাঁজকৃত অংশ চাহিদা মতো প্রসারিত হয়ে চলাচলে সুবিধা সৃষ্টি করে। ক্লাসিক ফ্যাশন অনুযায়ী এই ধরনের স্কার্টের সাথে মানানসই জুতা হচ্ছে উঁচু হিলের জুতা, সেই সাথে স্টকিং এবং টাইটস। এছাড়া কালো পাড়ের হোসিয়ারিও পেন্সিল স্কার্টের সাথে মানানসই, যা মূলত এ ধরনের স্কার্টের ১৯৫০-এর দশকের স্টাইল।
আনাক্সিমান্দ্রোস
thumb|right|এনাক্সিম্যান্ডার|200px এনাক্সিম্যান্ডার (প্রাচীন গ্রিক ভাষায়: Αναξίμανδρος আনাক্সিমান্দ্রোস্‌) (খ্রিস্টপূর্ব ৬১০ - খ্রিস্টপূর্ব ৫৪৫) একজন গ্রিক দার্শনিক যিনি মাইসেলীয় দর্শনের অগ্রগতিতে প্রভূত ভূমিকা রেখেছিলেন। মূলত থেলিসের যুক্তিবাদী চিন্তাধারার অগ্রগতি সাধনের মাধ্যমেই তিনি মাইসেলীয় দর্শনধারার উন্নতি সাধন করেন। থেলিসই প্রথম বিশ্বতাত্ত্বিক চিন্তাধারার সূচনা ঘটান আর সেই চিন্তাধারার উৎকর্ষ সাধনের কাজ করেন এনাক্সিম্যান্ডার। তিনি তার গবেষণার ফলাফল লিপিবদ্ধ করেছিলেন যদিও অনেক আগেই সেগুলো হারিয়ে গেছে। কিন্তু তিনিই ছিলেন প্রথম গ্রিক দার্শনিক যিনি তার দার্শনিক প্রজ্ঞা লেখনীর মাধ্যমে জীবিত রেখে গেছেন।
কুচিলা (প্রজাপতি)
বহিঃসংযোগ
বিষয়শ্রেণী:১৭৭৫-এ বর্ণিত প্রজাপতি
বান্দরবান
বান্দরবান বাংলাদেশের দক্ষিণাঞ্চলের পার্বত্য চট্টগ্রামের একটি শহর। চট্টগ্রাম বিভাগীয় শহর থেকে ৭৫ কিলোমিটার দক্ষিণ পূর্বে অবস্থিত এ শহরটি একই নামের জেলা ও উপজেলার (বান্দরবান জেলা ও বান্দরবান সদর উপজেলা) প্রশাসনিক সদরদপ্তর। এটি বান্দরবান জেলার সবচেয়ে জনবহুল স্থান। এর আয়তন ১৩.০৫ বর্গকিলোমিটার এবং জনসংখ্যা ৪১,৪৩৪ জন। এটি ক শ্রেণীর পৌরসভা দ্বারা শাসিত হয়। শহরের একমাত্র যোগাযোগের উপায় সড়কপথ। কক্সবাজার বিমানবন্দর শহরের সবচেয়ে নিকটবর্তী আভ্যন্তরীণ বিমানবন্দর। শহরটি সমুদ্র সমতল থেকে ২৪ মিটার উচ্চতায় অবস্থিত এবং এর আবহাওয়া গরম ও আর্দ্র জলবায়ু বিশিষ্ট। এখানে দুটি সরকারি কলেজ, একটি টেকনিক্যাল কলেজসহ বেশকিছু শিক্ষা প্রতিষ্ঠান রয়েছে।
ইতিহাস
শুরু থেকেই বাংলার মানচিত্রে বান্দরবানের অস্তিত্ব ছিল।এটি বাংলাদেশের অবিচ্ছেদ্য অংশ।তবে এর প্রায় ৬০০ বছর আগে ৯৫৩ সালে আরাকানের রাজা এই অঞ্চল অধিকার করেন।
মে-লোং-র্দো-র্জে
মে-লোং-র্দো-র্জে (১২৪৩-১৩০৩) র্ন্যিং-মা ধর্মসম্প্রদায়ের এক বৌদ্ধ সাধক ছিলেন, যিনি বি-মা-স্ন্যিং-থিগ তত্ত্ব সম্বন্ধে পণ্ডিত ছিলেন।
মৃগেন্দ্রনাথ দত্ত
ঘটনা
১৯৩৩ সালের ২ সেপ্টেম্বর শ্বেতাঙ্গ ম্যাজিস্ট্রেট বার্জ সাহেব মেদিনীপুর কলেজ মাঠে মোহামেডান স্পোর্টিং-এর বিরুদ্ধে মেদিনীপুর ক্লাবের হয়ে ফুটবল খেলতে নামেন। খেলা প্রাকটিসের ছল করে বল নিয়ে মাঠে নামেন মৃগেন্দ্রনাথ ও তার সঙ্গী অনাথবন্ধু পাঁজা। মাঠেই দুই বন্ধু বার্জ সাহেবকে আক্রমণ করলে তিনি মারা যান। জোন্স নামে একজন আহত হন। পুলিস প্রহরী দুজনের উপর পাল্টা গুলি চালায়। এতে তারা দুজন নিহত হন এবং অপর সঙ্গীরা পলায়ন করতে সক্ষম হন। এই ঘটনার পর ব্রজকিশোর চক্রবর্তী, রামকৃষ্ণ রায়, নির্মলজীবন ঘোষ, নন্দদুলাল সিং, কামাখ্যা ঘোষ, সুকুমার সেন, সনাতন রায়ের বিরুদ্ধে ষড়যন্ত্রের মামলা হয়। বিচারে ব্রজকিশোর, রামকৃষ্ণ ও নির্মলজীবনের ফাঁসি হয়। নন্দদুলাল, কামাখ্যা ঘোষ, সুকুমার সেন এবং সনাতন রায়-এর যাবজ্জীবন দ্বীপান্তর দণ্ড হয়।
পান্তুয়া
জনপ্রিয়তা
কাটোয়া-কালনার মানুষের আক্ষেপ সরকারি ভাবে ক্ষীরের পান্তুয়া আর নোড়া পান্তুয়া মিষ্টি তেমন গুরুত্ব পায় নি। তবে পশ্চিমবঙ্গের মন্ত্রী স্বপন দেবনাথ আহারে বাংলা মেলায় এই দুই মিষ্টিকে নিয়ে পদক্ষেপ নিয়েছেন। তার নির্দেশেই জেলা শিল্প উন্নয়ন দফতর এই দুই মিষ্টির বিস্তারিত খোঁজ খবর নেয়। আহারে বাংলায় যোগ দেওয়ার প্রয়োজনীয় নিময়কানুনও মেনে তাদের ডাকা হয়।